മുട്ടില് മരംമുറി കേസ്: വനംറവന്യു വകുപ്പ് ഉദ്യോഗസ്ഥര്ക്ക് എതിരെ വിജിലന്സ് അന്വേഷണം സര്ക്കാര് ഉത്തരവ് ഇറക്കിയത് പ്രത്യേക അന്വേഷണ സംഘത്തിന്റെ ശുപാര്ശ പ്രകാരം പ്രതികളെ സഹായിച്ചോ എന്നും സാമ്ബത്തിക നേട്ടം ഉണ്ടാക്കിയോ എന്നും അന്വേഷണം തിരുവനന്തപുരം: മുട്ടില് മരംമുറി കേസില് വിജിലന്സ് അന്വേഷണത്തിന് സര്ക്കാര് ഉത്തരവ്. വനം, റവന്യു ഉദ്യോഗസ്ഥര്ക്ക് എതിരെയാണ് അന്വേഷണം. പ്രത്യേക അന്വേഷണ സംഘത്തിന്റെ ശുപാര്ശ പ്രകാരമാണ് നടപടി. ഉദ്യോഗസ്ഥര് സാമ്ബത്തിക നേട്ടമുണ്ടാക്കിയോ എന്നാണ് അന്വേഷിക്കുന്നത്. പ്രതികളെ സഹായിക്കാന് ഫയലുകളില് അനുകൂല തീരുമാനം എഴുതിയോ എന്നും പരിശോധിക്കും. അന്വേഷണത്തിന് നിയമപ്രാബല്യമുണ്ടാകാനാണ് പ്രത്യേക ഉത്തരവിറക്കിയത്. നിലവില് വനം വകുപ്പിലേയും റവന്യു വകുപ്പിലെയും രണ്ടുവീതം ഉദ്യോഗസ്ഥരെയാണ് കേസില് ക്രൈംബ്രാഞ്ച് പ്രതിചേര്ത്തിരിക്കുന്നത്. സര്ക്കാര് ഉദ്യോഗസ്ഥര്ക്കെതിരെ വിജിലന്സ് അന്വേഷണം ആരംഭിക്കാന് 17എ പ്രകാരം അനുമതി ആവശ്യമാണ്. ഇതിനായി അന്വേഷണ സംഘം ശുപാര്ശ നല്കിയപ്പോള് ക്രൈംബ്രാഞ്ച് സംഘം വിജിലന്സ് അന്വേഷണത്തിന് ആവശ്യപ്പെടുന്നത് എന്തിനാണ് എന്ന് സംശയമാണ് ആഭ്യന്തര വകുപ്പിലെ ചിലര് ഉന്നയിച്ചത്. അനുമതി നല്കുന്ന ഫയല് മുഖ്യമന്ത്രി തന്നെ ഒപ്പിട്ടതോടെ വകുപ്പുതല തടസ്സങ്ങളും നീങ്ങി. ഉന്നത ഉദ്യോഗസ്ഥരുടെ അനുമതി ഇല്ലാതെ ഇത്രയും വലിയ മരംകൊള്ള കേരളത്തില് സാധിക്കില്ല എന്ന ഹൈക്കോടതി നിരീക്ഷണത്തിനു പിന്നാലെയാണ് സര്ക്കാര് നടപടി. ഉദ്യോഗസ്ഥ ഇടപെടലിനെതിരെ കൃത്യമായ അന്വേഷണം വേണമെന്നും ഇക്കാര്യത്തില് ഭാവിയില് ആര്ക്കെങ്കിലും പരാതി ഉണ്ടെങ്കില് വീണ്ടും കോടതിയെ സമീപിക്കാമെന്നുമാണ് സിബിഐ അന്വേഷണ ആവശ്യം തള്ളിക്കൊണ്ട് ഹൈക്കോടതി ഉത്തരവിട്ടത്. കേസ് ഡയറി ഉള്പ്പെടെ രജിസ്റ്റ്രാറുടെ സംരക്ഷണത്തിലേക്ക് മാറ്റിയതോടെ ഫലത്തില് കോടതി നിരീക്ഷണത്തിലായിരിക്കും അന്വേഷണം. മന്ത്രിയുടെയും ഉദ്യോഗസ്ഥരുടെയും ഇടപെടലുകളും നിര്ദ്ദേശങ്ങളും ഫയല് കുറിപ്പുകളില് വ്യക്തമായി ഉണ്ട്. Stories you may Like